Υπάρχει ένα μεγάλο εύρος τρόπων ανακούφισης του μετεωρισμού ανάλογα με την αιτία του προβλήματος. Για να αντιμετωπίσετε το μετεωρισμό στο σπίτι δοκιμάστε τα ακόλουθα:
Προσέξτε τη διατροφή σας. Αν η διατροφή σας περιέχει μεγάλη ποσότητα υδατανθράκων που είναι δύσκολοι στην πέψη, προσπαθήστε να τους αντικαταστήσετε. Υδατάνθρακες που πέπτονται πιο εύκολα, όπως οι πατάτες, το ρύζι και οι μπανάνες, είναι καλά υποκατάστατα.
Κρατήστε ένα ημερολόγιο διατροφής. Αυτό θα σας βοηθήσει να ταυτοποιήσετε οτιδήποτε πυροδοτεί το μετεωρισμό. Αφού καταλάβετε ποιες τροφές προκαλούν την υπερβολική παραγωγή αερίων, μπορείτε να μάθετε πώς να τις αποφεύγετε ή να τις μειώσετε.
Τρώτε λιγότερο πιο συχνά. Προσπαθήστε να καταναλώνετε πέντε με έξι μικρά γεύματα την ημέρα αντί για τρία μεγάλα, για να βοηθήσετε την διαδικασία της πέψης
Μασήστε αργά. Αποφύγετε οτιδήποτε μπορεί να αυξάνει την ποσότητα αέρα που καταπίνετε. Για αυτό, θα πρέπει να μασάτε τις τροφές αργά και να αποφεύγετε τη μάσηση τσίχλας και το κάπνισμα.
Ασκηθείτε. Κάποιοι άνθρωποι έχουν εντοπίσει ότι η άσκηση βοηθά στην προώθηση της πέψης και μπορεί να αποτρέψει το μετεωρισμό.
Δοκιμάστε μη συνταγογραφούμενα φάρμακα. Αυτά περιλαμβάνουν δισκία ενεργού άνθρακα, που απορροφούν τα αέρια στο πεπτικό σύστημα, αντιόξινα και συμπληρώματα διατροφής, όπως η α-γαλακτοσιδάση. Είναι σημαντικό να γνωρίζετε ότι αυτά τα φάρμακα παρέχουν μόνο προσωρινή ανακούφιση.